26/05-13 UPDATE:

Jeg ringer til dem fredag d. 17/05-13 kl. 08:34:25 (opkaldet varer 13 min 17 sek) og fortæller, at jeg står og skal til at flytte til et andet bogstav i samme ejendom. (5 meter væk) og at den gamle lejer allerede ER flyttet, men at jeg ikke ved, om jeg får nøglerne senere samme dag (fredag) i morgen (lørdag) eller søndag. Kundeservicemedarbejderen oplyser mig så om, at den gamle lejer først har opsagt sin forbindelse 30.05, men at jeg, indtil deres forbindelse lukker d. 29./30., kan køre på deres, hvor mit så vil træde i kraft, men at jeg vil være offline et sted mellem d. 29. og d. 30. når det skifter – Fint nok tænker jeg, men tænker faktisk ikke på, at den gamle lejer nok ikke havde 50/5 Mbit abon., som jeg.
Jeg flytter så ind i den nye lejlighed om søndagen (d. 19.), og internettet kører. Men jeg undrer mig over hastigheden og logger ind på HomeBoxen og ser, at den står til 14 Mbit – og kommer derfor i tanke om, at jeg jo betaler for de 50 Mbit. 
Derfor ringer jeg ind 21/05 kl. 13:01:28 (opkaldet varer 3 min 43 sek) og fortæller, at jeg jo ikke er interesseret i at betale for 50 Mbit, når kun der er 14 Mbit. Den kvindelige medarbejder forklarer mig så, at jeg blot skal kontakte den gamle lejer, og få denne til at kontakte kundeservice, for at opsige sit abonnement samme dag, og så vil mit kunne komme igennem.

Den gamle lejer kontakter kundeservice samme dag (21/05) og opsiger d. d., og får at vide, at mit internet så vil være online senere samme dag eller dagen efter. Min HomeBox går så offline kort efter, og jeg har derfor intet internet overhovedet, før mit bliver aktiveret.
Dagen efter, om aftenen, er der stadig intet internet, og jeg ringer derfor til teknisk support 22/05 kl. 19:10:03 (opkaldet varer 10 min 41 sek) og forklarer situationen. Han finder frem til, at han intet kan gøre og beder mig ringe til kundeservice næste dag, hvilket jeg selvfølgelig accepterer.
Dagen efter, (23/05) kl. 12:30:55, ringer jeg til kundeservice (da internettet stadig ikke virker) og efter ventetid i køen og en kundeservicemedarbejder besvarer opkaldet og præsenterer sig selv, når jeg akkurat kun lige at spørge om, hvornår mit internet kommer til at virke, og så ryger forbindelsen. (opkaldet varer 5 min 14 sek). Jeg venter lidt på at kundeservicemedarbejderen måske selv ringer mig op igen, så jeg kan slippe for køen igen, men intet sker.
Så jeg ringer igen kl. 12:36:16, kommer forholdsvis hurtigt igennem fra nr. 5 i køen og får fat på Andreas S. - Jeg forklarer ham situationen, men han prøver så at spise mig af med, at det ikke kan lade sig gøre før MANDAG d. 27/05.
Vi diskuterer, og jeg argumenterer hvorfor, jeg finder det urimeligt og uacceptabelt, at skulle vente så længe på at kunne få internet, når nu TO, af hans kollegaer, altså to forskellige, har sagt noget andet. Han prøver at spise mig af med, at sagen skal igennem 10-12 afdelinger og at der først er tid til dette på mandag. Jeg fortæller ham, at jeg ikke accepterer dette, og at han må rode bod på hans kollegaers fejlinformerede oplysninger, og derfor yde en god (kunde)service og få sagen bragt i orden før ”den næste ledige tid” - Og at jeg VED, at selvfølgelig kan min sag tages på et hvilket som helst tidspunkt når de selv lyster, uanset sager før min og at det bliver de nødt til, når nu jeg er blevet informeret om noget andet! - Jeg direkte insisterer og jeg får ham stort set til at indrømme, at det muligvis er rigtigt, at de selv kan tage en sag i en vilkårlig rækkefølge uhindret af sager før min, hvilket jeg så tager ham på ordet, men han nægter så, at det var ikke det han sagde. Jeg vender tilbage til, at holde fast i, at han bliver nødt til at kontakte den af hans kollegaer, der kan køre sagen igennem, for at yde en god kundeservice for mig, når nu jeg var blevet informeret om andet. Slutteligt opgiver jeg og fortæller ham, at han kan se frem til at læse om sagen på Trustpilot. (opkaldet varer 27 min 23 sek).
Kl. 13:11:36 (forholdsvis hurtigt??) ringer han så tilbage fra ukendt nummer, og lægger en besked på min telefonsvarer lydende således: ”Godag *mit navn*, du taler med Andreas S***** inde fra TDC kundeservice. Jeg har ringet rundt til nogle afdelinger, og der skulle presses lidt og det ene og det andet.. Men jeg fik fat i en rigtig sød dame over fra en anden afdeling og hun snakkede lidt med nogle andre, og vi har fået den presset igennem til i morgen, som den eneste tid der var tilbage. Så det håber jeg da du kunne bruge til noget. Jeg læser ikke Trustpilot” (29 sek, opkaldet afsluttet.)
Dagen efter (24/05) virker internettet endelig! Men jeg finder ud af om aftenen da jeg kommer hjem, at nu er forbindelsen kun sat til 30/5 Mbit på HomeBoxen og hastighedstests afslører det samme.
Dagen efter (25/05) kl. 10:21:42, ringer jeg så til teknisk support, da kundeservice er lukket indtil mandag. Det tager lang tid at komme igennem køen, men da det så endelig sker, forklarer jeg problemet og han kigger på det og ser, at jeg kun kan få 30 Mbit . Jeg fortæller, at jeg er flyttet til et andet bogstav i SAMME ejendom, og at de ligger 5 meter fra hinanden, så hvordan kan det hænge sammen? Han fortæller så, at han kan se, at der er oplyst, at jeg kun kan få 36 Mbit som det absolutte maksimale ud til centralen, og at jeg er kommet på en anden central end i den gamle lejlighed. Jeg siger at dette absolut ikke kan være rigtigt, når det er samme ejendom, og jeg er flyttet 5 meter i samme nybygget ejendom. Jeg beder ham så slå den gamle lejlighed op og se, hvad den så kan trække af hastighed. (For at teste ham) Der siger han, at han får oplyst 40 Mbit (selvom jeg havde 50 Mbit og da jeg fik oprettet dét d. 8. juli 2012 fik jeg at vide, at forbindelsen til centralen lå på 66 Mbit i download og 15 i upload) Han kan heller ikke forstå det, men beder mig ringe til kundeservice på mandg. (Opkaldet varer  31 min. og 17 sek.)
STATUS MANDAG D. 27/5:
- Den første kundeservicemedarbejder afviser blankt, at jeg nogensinde har haft 50/5 Mbit abonnement. Hun kan kun se jeg har haft de 30 som jeg har nu, og jeg spørger om jeg skal vise hende mine regninger, før hun vil tro på mig?! Hun prøver at umuliggøre at jeg kan få det igennem til hende, at jeg altså lige HAR haft det. Og da hun ikke kunne svare mig på, hvorfor jeg ikke kunne få det tilbage, skyndte hun sig hen til en af sine mandlige kollegaer, og forklarede situationen (der gik lidt tid), og så spiste han mig så af med, at de ikke længere opretter 50 Mbit abonnementer og kun 30 MBit er muligt, selvom jeg så kun ville betale for 20 Mbit (264/md) og at jeg oven i købet i forbindelse med en kampagne for tiden, får de næste 3 måneder til 99/md. Jeg sagde, at jeg var ligeglad med at jeg nu sparede 100 kroner om måneden og bla bla bla, men han kunne intet gøre, når de havde lukket for ny-oprettelser af 50 Mbit og at han selvfølgelig beklagede, at jeg ikke var blevet informeret om, at jeg ikke kunne få 50 Mbit igen, da jeg flyttede til lejligheden ved siden af. Så super flot af dem.. Jeg var jo allerede oprettet, og abonnementet kørte jo blot videre, bare på en anden adresse (lejligheden ved siden af!!!) - Hvilket jo er totalt til grin, at de så tror, at de så kan lave det om i forbindelse med dét.

Nu kan jeg love for, at min udlejer skal have etableret Fibernet fra SEAS-NVE, i stedet for det her cirkus! TDC går den forkerte vej. Har fint haft 50 Mbit siden sidste sommer, men nu sætter de hastighederne ned. Burde det ikke gå den anden vej????

-----------------------------------------------------------------------------------------------------------------
Anmeldelse fra d. 08/07-2012:
Er ny kunde hos TDC, efter mange års kunde hos Stofanet. - Men da der kun er lagt TDC ind det nye sted, var der jo desværre intet at snakke om. (ØV!!!) Var meget skeptisk mht. priserne ift. båndbredden sammenlignet med Stofanet, der er kommet godt med på moden og hvor man får fuld valuta for pengene på alle tider, og faktisk et par Mbit mere.

Nå, men ringede og bestilte internettet 3 uger før indflytningen af den nye bopæl så det var i luften til indflytningen. Det var det også. Fik modem tilsendt på en alternativ lev. adr. uden problemer, så det ikke gik galt i flytningen. - Fik at vide i telefonen ved bestillingen af hende jeg snakkede med, at det kun var muligt at få en 6-7 Mbit, så et 10 Mbit abon. til 229,- blev oprettet, hvilket jeg jo var ked af når jeg kom fra en 70/5 Mbit til 359,-.

Efter en uges tid, snakker jeg tilfældigvis, pga. en anden forespørgsel, med en i kundeservice, om mit internet og hastigheden som lå på 9,64 Mbit (hvilket jo var besynderligt tæt på de 10 som abonnementet var låst til men havde fået at vide 6-7 stykker max.
- får at vide, at jeg sagtens kan få 20 og mere, da der er kommet en ny central ved mig. Så 20 Mbit bliver oprettet i stedet. Og alle 20 Mbit går også igennem. (elektronisk begrænset, ligesom i en bil?)

En uges tid senere da jeg snakker med kundeservice omkring 50/5Mbit, får jeg så at vide min forbindelse sagtens kan få den, og at den kan trække 66/15 (Han tog en test fra min adresse og hen til centralen). Så får jeg 50/5 abonnementet for 100,- ekstra/md. Men jeg får kun 30-36 Mbit (TDCs egen hastighedstest), men tager jeg Stofanets hastighedstest ligger den på 40-42 Mbit.

Det er kablet forbindelse. Og der er ingen forskel om det er på helligdage, hverdage, om morgenen, dagen, aftenen eller natten. Om solen skinner eller om det regner og tordner. Hastigheden kommer aldrig over 36 Mbit. hos TTDCs hastighedstest.

Hurraaa...

De kunne da i det mindste så regulere prisen på abonnementet til den tilsvarende hastighed man kan få. Så ville 2/3 af deres samlede indtægt forsvinde.